48. schôdza NR SR - 6.deň - B. popoludní
Dátum: 2021-10-27
Poslanec: Urban, Miroslav (-)
Druh vystúpenia: Vystúpenie v rozprave

158. Ďakujem za slovo. Budem sa snažiť byť vecný, nie nejaký populistický. Budem k tomu pristupovať ako lekár, hej, z praxe. Myslím si, že všetci sa určite zhodneme na tom, že slovenské zdravotníctvo potrebuje reformu. Už ako ďalej tento, to zdravotníctvo, ktoré sa rúti samospádom, to už nemôže dlho takto fungovať. Len každý si tú reformu predstavuje inak. Zdravotníctvo bolo vždycky na okraji, na okraji záujmu predchádzajúcich vlád a podobne. Akurát sa venovali rozpredávaniu zložiek, ktoré boli zdravotne... zložiek zdravotnej starostlivosti, ktoré boli lukratívne a ziskové. Pár takých historickým míľnikov by som povedal, rok 2011, kedy si lekári prvýkrát a vôbec asi, a vlastne asi aj naposledy vydobyli zlepšenie pracovných podmienok, a teda aj lepšie mzdové ohodnotenie. Potom rok 2019 - prišla pani ministerka Kalavská s návrhom novej transformácie nemocníc, ale bolo to pred voľbami, čiže sa to nezrealizovalo. Ak sa má niečo spraviť s reformou zdravotníctva, tak je to možné prakticky len teraz, lebo o rok, o dva už bude predvolebná kampaň a neurobí sa vôbec nič. Máme tu teda tú optimalizáciu siete nemocníc, ja dúfam, že ak dôjde k týmto reformám, ten pacient naozaj pocíti zmeny v zdravotníctve k lepšiemu. Snáď bude tá zdravotná starostlivosť dostupnejšia. To neni len regionálna dostupnosť, že či sa dotrepe do nemocnice za 15-20 minút, ale že tam budú naozaj odborníci, ktorí ho budú vedieť vyšetriť, zdiagnostikovať a odliečiť. Nešťastne uniklo viacero zoznamov mapiek Slovenska, kde budú nemocnice zmenené na tie nemocnice komunitné. Tá komunitná nemocnica, asi ťažko to chápať, že to je naozaj plnohodnotná nemocnica, nakoľko tam je len zriadený urgent a doliečovacie oddelenie. Áno, ale je tam a tá taká možnosť fakultatívna, že môže tam byť zriadené iné oddelenie. Povedzme tam, kde je veľká pôrodnosť, tak sa zriadi gynekológia a pôrodnica, ale na to treba myslieť, že na tú nadväz... na nadväznosť zriadenia ďalšieho takéhoto oddelenia sú potrební ďalší špecialisti, napr. anesteziológovia, lebo ak tam budú potrebovať nejakú akútnu sekciu, už tam musí byť v tej nemocnici anesteziológ. A ako som už predtým spomínal urgenty, nemáme lekárov, ktorí sú, majú atestáciu z urgentnej starostlivosti. Ja neviem, či ich je na Slovensku 30-40, to viete presnejšie. A kto tam bude v tých, na týchto urgentoch na tej periférii robiť potom, je veľkou záhadou. Väčšinou na tých urgentoch robia lekári, ktorí sú neatestovaní a majú vždycky taký background, že pokiaľ nie sú si istí, tak na oddelení slúži lekár s atestáciou, ktorý tomu lekárovi pomôže, skonzultujú si to. Ak zostane takýto lekár niekde na urgente sám, nejaký internista pred atestáciou, chirurg a nebude mať za sebou kdejakého konzultanta lekára, lebo takého tam ani jednoducho ani nenájdete, na tej periférii, tak neviem, či tá zdravotná starostlivosť bude až tak dobre zabezpečená v tomto ohľade. Čiže tam treba myslieť aj na to vzdelávanie, na tie postupné kroky, aby naozaj v tých nemocniciach aj na tých komunitných boli lekári atestovaní, vzdelaní, a dostanete ho tam jedine tým, že budeme mať mzdové podmienky. Ak sa buduje, to je potrebné rozšíriť tú komunitnú nemocnicu o dáke oddelenia, tiež tam musí byť zariadenie poriadne, personál. A to sa nedá len tak vyčarovať. Za skutočnú nemocnicu by som pokladal nemocnicu regionálnu, to je, to je nemocnica, ktorá bude obsluhovať asi 100- až 250-tisíc ľudí s dostupnosťou tých 30-45 minút. To sú, naozaj tu by som povedal, že to je reálna, funkčná nemocnica, ktorá bude, ktorá sa bude starať o väčšinu, väčšinu pacientov na Slovensku. Len či, rozmýšľam nad tým, že či sa tie nemocnice nejako nafúknu. To sú staré budovy, ak nemáte nejaký plán, že ako pristaviť nové, naozaj to treba urobiť, úplne nové oddelenia, tak ja si nemyslím, že zrušia sa... (Prerušenie vystúpenia predsedajúcim.) Kollár, Boris, predseda NR SR 159. Pán poslanec, ak dovolíte, ja by som vás si dovolil prerušiť. Aj tak to hovoríte pre prázdnu sálu. Je 19.00 hod., zajtra to budete môcť dokončiť a už bude tuná podstatne viacej poslancov, takže ak sa nenahneváte... Urban, Miroslav, poslanec NR SR 160. Nenahnevám. Kollár, Boris, predseda NR SR 161. ... preruším to. A máte väčší predpoklad, že budete hovoriť viacerým poslancom ako, ako teraz. Takže ak dovolíte, prerušujem schôdzu do zajtra rána do 9.00 hod. (Reakcia z pléna.) Najprv pôjde, o 9.00 hod. pôjde tuším termínovaný, mám pocit, minister fina... Nie, nie, Mikulec. On, na 10.00 hod. je minister, minister financií a potom... (Reakcie z pléna.) Máte pravdu, Kolíková, hej. (Reakcie z pléna.) Mám termín. Nemôžem, bohužiaľ. Keby ma mohol niekto zastúpiť, ale neni kto. A už ma tam čakajú. Pán kolega, dúfam, že som vás neurazil, ale, ale určite ich bude potom viacej ľudí v sále ako teraz. (Reakcia z pléna.) (Prerušenie rokovania o 19.02 hodine.) Poznámka: V súvislosti s celosvetovou pandémiou nového koronavírusu COVID-19 počas rokovania NR SR všetci účastníci (t. j. poslanci NR SR, členovia vlády SR) mali povinnosť mať na tvári respirátor typu FFP2 a po vstupe do rokovacej sály boli povinní ošetriť si ruky dezinfekčným prostriedkom umiestneným pri dverách. (Vyhláška Úradu verejného zdravotníctva Slovenskej republiky č. 111 z 11. 03. 2021. Rozhodnutie Úradu verejného zdravotníctva Slovenskej republiky č. OLP/2680/2020 zo 17. 03. 2020.)